Ponte Vecchio
Ponte Vekio (; u prevodu „stari most“) je jedan od najpoznatijih mostova u svetu i prepoznatljiv simbol Firence.

Istorija i izgradnja 

Ovaj srednjovekovni most sagrađen je 1345. što ga čini najstarijim preživelim mostom u gradu. Most se nalazi na reci Arno na mestu gde je ona najuža. Ovde je, kako se veruje, postojao most još za vreme starog Rima. Za projektanta mosta smatra Tadeo Gadi, koji je Đotov učenik.

Poznat je po malim dućanima koji se nalaze na samom mostu (uglavnom draguljarnicama). Smatra se da su te radnje postojale na mostu od samog nastanka mosta, pošto su vlasnici radnji na taj način izbegavali plaćanje poreza (s obzirom da su se ti dućani praktično nalazili na „ničijoj zemlji“).

Tokom povlačenja Nemaca za vreme Drugog svetskog rata, most nije uništen što se nije desilo sa ostalim mostovima u Firenci. Ovo se navodno desilo zato što je vojska imala izričito naređenje od strane Hitlera.

Smatra se da je ekonomski koncept bankrota nastao ovde: kada prodavac više ne bi imao da plati svoje dugove, sto na kojem je prodavao robu (banco) bio bi fizički uništen (rotto) od strane vojnika i ovo bi se nazivalo bancorotto (što u bukvalnom prevodu znači „polomljen sto“). Pošto više nisu imali sto, prodavci nisu mogli ništa da prodaju.

Arhitektura 
Most se sastoji od tri odvojena luka. Centralni ima dužinu od 30 metara, a druga dva manja po 27 metara. Uspon između lukova je 3,5 i 4,4 metara.

Skorašnja istorija 
Duž mosta nalaze se brojni katanci zaključani na raznim mestima, a naručito ih ima u blizini statue Benvenuta Čelinija. Običaj sa katancima se primenjuje tek od skora, mada je poznato da se ovo primenjuje još od ranije u Rusiji i Aziji. Veruje se da će zaljubljeni par koji zaključa katanac i baci ključ u reku ostati zauvek zajedno. Zbog velikog broja katanaca koji turisti stavljaju na most, gradska administracija je uvela kazne od 50 evra kako bi sprečila da katanci oštete ovaj vekovima stari most.

Most je jako oštećen u izlivanju reke Arno 1966. u Firenci

Reference

Literatura

Spoljašnje veze 

 Nezavisna studija o Ponte Vekiju sa slikama 
 Ponte Vekio, Firenca
 Ponte Vekio, pregled
 Ponte Vekio, virtuelna tura

Mostovi u Firenci
Lučni mostovi
Rimski mostovi